CELEX: 62006CA0481
Language: fi
Date: 2007-12-18 00:00:00
Title: Asia C-481/06: Yhteisöjen tuomioistuimen tuomio (kahdeksas jaosto) 18.12.2007 — Euroopan yhteisöjen komissio v. Helleenien tasavalta (Jäsenyysvelvoitteiden noudattamatta jättäminen — Julkiset hankinnat — Direktiivin 93/36/EY 6 artiklan 3 kohdan rikkominen — Perustamissopimuksen yleiset periaatteet — Yhdenvertaisen kohtelun periaate ja avoimuusvelvoite — Kansallinen lainsäädäntö, jonka nojalla voidaan turvautua neuvottelumenettelyyn suoritettaessa tiettyjen lääkinnällisten tarvikkeiden julkisia hankintoja)

23.2.2008   
            
            
               FI
            
            
               Euroopan unionin virallinen lehti
            
            
               C 51/24
            
         Yhteisöjen tuomioistuimen tuomio (kahdeksas jaosto) 18.12.2007 — Euroopan yhteisöjen komissio v. Helleenien tasavalta
   (Asia C-481/06) (1)
   
   (Jäsenyysvelvoitteiden noudattamatta jättäminen - Julkiset hankinnat - Direktiivin 93/36/EY 6 artiklan 3 kohdan rikkominen - Perustamissopimuksen yleiset periaatteet - Yhdenvertaisen kohtelun periaate ja avoimuusvelvoite - Kansallinen lainsäädäntö, jonka nojalla voidaan turvautua neuvottelumenettelyyn suoritettaessa tiettyjen lääkinnällisten tarvikkeiden julkisia hankintoja)
   (2008/C 51/38)
   Oikeudenkäyntikieli: kreikka
   Asianosaiset
   
      Kantaja: Euroopan yhteisöjen komissio (asiamiehet: M. Patakia ja X. Lewis)
   
      Vastaaja: Helleenien tasavalta (asiamiehet: S. Chala ja D. Tsagkaraki)
   Oikeudenkäynnin kohde
   Jäsenyysvelvoitteiden noudattamatta jättäminen — Julkisia tavaranhankintoja koskevien sopimustentekomenettelyjen yhteensovittamisesta 14.6.1993 annetun neuvoston direktiivin 93/36/ETY (EYVL L 199, s. 1) 6 artiklan 3 kohdan sekä tehokkaan ja vilpittömän kilpailun takaamisvelvoitteen rikkominen — Kansallinen säännös, jossa luokitellaan ryhmiin kaikki lääkinnälliseen käyttöön tarkoitettu materiaali ja määrätään jokaisen ryhmän osalta tietty ylin hinta — Säännös, joka muodostaa sääntelykehyksen, jonka nojalla tämäntyyppisten tuotteiden, joita ei voida verrata keskenään, kokonaisia ryhmiä koskevia julkiset hankinnat voidaan tehdä neuvottelumenettelyssä
   Tuomiolauselma
   
               1)
            
            
               Helleenien tasavalta ei ole noudattanut julkisia tavaranhankintoja koskevien sopimustentekomenettelyjen yhteensovittamisesta 14.6.1993 annetun neuvoston direktiivin 93/36/ETY, sellaisena kuin se on muutettuna 13.9.2003 annetulla komission direktiivillä 2001/78/EY, 6 artiklan 3 kohdan eikä perustamissopimuksen yleisten periaatteiden, erityisesti yhdenvertaisen kohtelun ja avoimuusvelvoitteen, mukaisia velvoitteitaan, koska se on pitänyt voimassa alueellisten terveydenhoito- ja avustusjärjestelmien sairaaloiden ja muiden terveydenhoitoyksikköjen hankinnoista ja muista säännöksistä annetun lain 2955/2001 7 §:n 2 momentin sekä 12.4.2005 tehtyjen ministeriöiden yhteisten päätösten DY6a/oik.38611 ja DY6a/oik.38609 täytäntöönpanosäännökset.
            
         
               2)
            
            
               Helleenien tasavalta velvoitetaan korvaamaan oikeudenkäyntikulut.
            
         
      (1)  EUVL C 326, 30.12.2006.